|  |  |
| --- | --- |
| **Priloga št. 3: Vzorec pogodbe o vključitvi osebe v poskusno izvajanje programa socialne aktivacije**  **REPUBLIKA SLOVENIJA, MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI**, Štukljeva cesta 44, 1000 Ljubljana, ki ga po pooblastilu ministra za delo, družino, socialne zadeve in enake možnosti št. 020-13/2020 z dne 30. 9. 2020, zastopa v.d. generalne direktorice Direktorata za socialne zadeve, mag. Valentina Vehovar | |
|  | |
| Matična številka iz PRS: | 5022860000 |
| Davčna številka: | SI 76953475 |
| Enotni zakladniški račun (EZR): | SI56 0110 0630 0109 972 pri UJP |

(v nadaljevanju: **ministrstvo**)

in

|  |  |
| --- | --- |
| **NAZIV,** naslov, ki ga zastopa \_\_\_\_\_\_\_\_\_\_ | |
|  | |
| Matična številka iz PRS: |  |
| Davčna številka: | (SI) |
| Transakcijski račun: | SI56 |

(v nadaljevanju: **upravičenec**)

in

|  |  |
| --- | --- |
| *Ime in priimek osebe, naslov* | |
|  | |
| EMŠO: |  |
| Davčna številka: |  |
| Transakcijski račun: | SI56 |

(v nadaljevanju: **udeleženec**)

sklenejo:

**POGODBO št. ……**

**o vključitvi osebe v poskusno izvajanje programa socialne aktivacije**

**I. UVODNA DOLOČILA**

1. člen

(ugotovitvene določbe)

Pogodbene stranke uvodoma ugotavljajo, da:

* je Republika Slovenija, Ministrstvo za delo, družino, socialne zadeve in enake možnosti (v nadaljevanju: ministrstvo) dne 27. 8. 2021 objavilo Dodatni javni razpis za sofinanciranje projektov socialne aktivacije (Uradni list RS, št. 135/21; v nadaljevanju: javni razpis);
* javni razpis sofinancirata ministrstvo in Evropska unija iz sredstev Evropskega socialnega sklada. Javni razpis se izvaja v okviru Operativnega programa za izvajanje evropske kohezijske politike v obdobju 2014–2020, 9. prednostne osi: »Socialna vključenost in zmanjševanje tveganja revščine«, 9.1 prednostne naložbe: »Aktivno vključevanje, vključno s spodbujanjem enakih možnosti in dejavnega sodelovanja ter izboljšanje zaposljivosti« in 9.1.2 specifičnega cilja: »Opolnomočenje ciljnih skupin za približevanje trgu dela«;
* je ministrstvo dne dd. mm. llll izdalo sklep, št. xxx, s katerim je potrdilo projekt »naziv«, na podlagi katerega bo med ministrstvom in upravičencem podpisana pogodba o sofinanciranju projekta »naziv« / je bila med ministrstvom in upravičencem podpisana Pogodba št.: C2611-22-XXXXXX o sofinanciranju projekta »naziv« (v nadaljevanju: pogodba o sofinanciranju);
* upravičenec v vlogi izvajalca programa izvaja projekt »naziv« poskusno;
* je udeleženec dne dd. mm. llll z ministrstvom podpisal individualni dogovor o vključitvi v poskusno izvajanje progama socialne aktivacije;
* skladno s sedmim odstavkom 79.č člena Zakona o socialnem varstvu (Uradni list RS, št. 3/07– uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A, 28/19 in 189/20 - ZFRO; v nadaljevanju: ZSV) udeleženec s podpisom te pogodbe soglaša z vključitvijo v program;
* se ta pogodba sklepa z namenom vključitve udeleženca v program.

**II. PREDMET POGODBE**

1. člen

(predmet pogodbe)

Predmet pogodbe je opredelitev medsebojnih odnosov ter pravic in obveznostmi med ministrstvom, upravičencem ter udeležencem v zvezi z vključitvijo udeleženca v program.

1. člen

(namen in cilji izvajanja pogodbe)

(1) Udeleženec se vključuje v program z namenom izboljšanja socialne vključenosti in povečanja zaposlitvenih možnosti.

(2) Vključitev udeleženca v program zasleduje naslednje cilje:

* razvoj socialnih kompetenc,
* dvig funkcionalnih kompetenc za aktivno reševanje socialnih problematik,
* dvig motivacije in opolnomočenje za vstop na trg dela,
* dvig oziroma pridobitev delovnih kompetenc tj. uporabnih znanj, spretnosti in sposobnosti za izboljšanje možnosti vstopa na trg dela.

**III. TRAJANJE POGODBE**

1. člen

(trajanje vključitve udeleženca v program)

Program se prične izvajati z dnem dd. mm. 2022 in bo trajal 6 mesecev. Udeleženec se v program vključi z dnem dd. mm. 2022.

**IV. DENARNI PREJEMKI, IZPLAČILO IN UPRAVIČENOST**

1. člen

(denarni prejemki, izplačilo in upravičenost)

(1) V času vključitve v program ima udeleženec pravico do izplačila naslednjih denarnih prejemkov:

* denarne nagrade,
* stroškov prevoza in
* stroškov prehrane.

(2) Višina in način izplačila denarnih prejemkov je določena s Sklepom o določitvi višine in načina izplačila denarnih prejemkov, namenjenih osebam, vključenih v poskusno izvajanje programov socialne aktivacije, št. 5443-1/2017/1 z dne 17. 1. 2017 (s spremembami; v nadaljevanju: sklep ministrstva).

(3) Upravičenost udeleženca do denarnih prejemkov iz prvega odstavka tega člena in njihova višina je odvisna od trajanja njegove vključitve v program.

**V. OBVEZNOSTI UPRAVIČENCA**

1. člen

(obveznosti upravičenca)

(1) Upravičenec se zavezuje, da bo:

* pričel z izvajanjem projekta, v okviru katerega se bodo izvajali programi, z dnem po izdaji sklepa o izboru;
* pred vključitvijo v program udeleženca seznanil z ukrepi, predpisanimi za varno delo;
* v času trajanja programa udeležencu zagotavljal varnost in zdravje pri delu v skladu z veljavnimi predpisi o varnosti in zdravju pri delu;
* v času izvajanja II. modula programa socialne aktivacije udeleženca zavaroval za invalidnost in smrt skladno z veljavno zakonodajo;
* pri izvedbi programa upošteval kodeks etičnih načel v socialnem varstvu;
* o prekinitvi vključenosti v program, do katere bi prišlo iz razlogov na strani udeleženca, pisno obvestil ministrstvo najkasneje v roku 3 (treh) dni od prekinitve;
* pripravil individualni izvedbeni načrt, ki se nanaša na vlogo, ki jo bo imel udeleženec v programu. Vsebina in postopek priprave individualnega izvedbenega načrta, spremljanje in poročanje glede napredka udeleženca ter postopki glede vnosa podatkov o udeležencu v posebno aplikacijo so podrobno določeni v posebnih navodilih ministrstva, objavljenih na spletni strani ministrstva;
* udeležencu izplačeval denarne prejemke iz prejšnjega člena, in sicer za vsak dan dejanske prisotnosti udeleženca v programu in pod pogoji upravičenosti, ki so določeni v sklepu ministrstva;
* udeležencu zagotavljal brezplačno izvajanje vseh obveznih vsebin programa socialne aktivacije;
* o udeležencu vodil evidenco in dokumentacijo. Vso to dokumentacijo bo hranil skladno s predpisi o hrambi in varovanju osebnih podatkov;
* izvajal druge naloge iz pogodbe o sofinanciranju, ki se vežejo na izvajanje določil te pogodbe.

(2) V primeru neizpolnjevanja pogodbenih obveznosti iz prejšnjega odstavka gre za kršitev pogodbe. V tem primeru ministrstvo določi upravičencu rok za izpolnitev oziroma odpravo nepravilnosti. V kolikor upravičenec kljub pozivu ministrstva pogodbenih obveznosti v roku ne izpolni, lahko ministrstvo odstopi od te pogodbe oziroma od pogodbe o sofinanciranju in zahteva vračilo neupravičeno prejetih sredstev po pogodbi o sofinanciranju. Upravičenec je dolžan vrniti prejeta sredstva v roku 30 dni od pisnega poziva ministrstva, skupaj z zakonskimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS, oziroma sprejme druge ustrezne ukrepe.

**VI. OBVEZNOSTI UDELEŽENCA**

1. člen

(obveznosti udeleženca)

(1) Udeleženec se zavezuje, da:

* se bo redno udeleževal programa. Za neredno udeležbo v programu se šteje, če je udeleženec neopravičeno odsoten 3 zaporedne dni izvedbe programa ali če je v posameznem mesecu neopravičeno odsoten več kot 20 % ur od zahtevane najmanjše obvezne prisotnosti udeleženca, določene v javnem razpisu;
* bo za vse razloge neudeležbe takoj obvestil upravičenca in do konca meseca oziroma najpozneje v 3 dneh po prenehanju razloga za neudeležbo upravičencu predložil pisno izjavo in morebitno dokazilo (če udeleženec z njim razpolaga) o razlogih za opravičeno neudeležbo v programu (npr. bolniška odsotnost, vključitev v izobraževalne ali druge podobne aktivnosti, ki pripomorejo k razvijanju kariere udeleženca, odsotnosti zaradi osebnih okoliščin na podlagi 165. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 - ZPosS, 81/19 in 203/20 - ZIUPOPDVE). Izjava mora vsebovati vzrok in datum odsotnosti ter mora biti podpisana s strani udeleženca. Udeleženec je lahko odsoten tudi zaradi drugega nepredvidljivega razloga, glede katerega izvajalec programa SA presodi, da je opravičljiv. V tem primeru izvajalec programa SA pripravi uradni zaznamek, ki mora vsebovati vzrok in datum odsotnosti;
* upravičencu sproti sporočal vse spremembe, ki bi lahko vplivale na potek izvajanja programa;
* med udeležbo v programu ne bo motil drugih udeležencev, ki bodo istočasno vključeni v program;
* ministrstvu takoj sporočil kakršnokoli kršitev te pogodbe, vezano na upoštevanje splošnih pravil v zvezi s časovnim potekom programa, izplačil ali druge kršitve pogodbe s strani upravičenca;
* ministrstvu in pristojni inšpekciji takoj pisno sporočil kakršnokoli kršitev predpisov, vezanih na zagotavljanje varnih in zdravih pogojev za izvajanje programa.

(2) V primeru neizpolnjevanja pogodbenih obveznosti iz prejšnjega odstavka gre za kršitev pogodbe. V tem primeru je upravičenec dolžan udeležencu določiti rok za izpolnitev oziroma odpravo nepravilnosti in o tem takoj obvestiti ministrstvo. V kolikor udeleženec kljub pozivu upravičenca pogodbene obveznosti v roku ne izpolni, lahko upravičenec in ministrstvo odstopita od te pogodbe.

(3) Neizpolnjevanje pogodbenih obveznosti in odstop upravičenca in ministrstva od te pogodbe ne vplivata na pravice, ki jih je udeleženec pridobil na podlagi drugih zakonov s področja socialnega varstva.

(4) Udeleženec v primeru predčasnega odstopa od te pogodbe poda odstopno izjavo, v kateri pojasni spremenjene okoliščine, zaradi katerih ne more ali ne želi več obiskovati programa. V tem primeru izgubi pravico do izplačila denarnih prejemkov iz prvega odstavka 5. člena te pogodbe.

**VII. OBVEZNOSTI MINISTRSTVA**

1. člen

(obveznosti ministrstva)

(1) Ministrstvo se zavezuje, da bo udeležencu po uspešno zaključenem programu izdalo potrdilo o opravljenem programu, ki bo vsebovalo opis pridobljenih veščin in kompetenc. Udeleženec je uspešno zaključil program, če je bil v programu prisoten najmanj 60 % ur od zahtevane najmanjše obvezne prisotnosti udeleženca, določene v javnem razpisu za skupinski del posameznih modulov programa (individualne ure se ne štejejo v zahtevano kvoto ur za uspešen zaključek programa).

(2) Ministrstvo se zavezuje, da bo izvajalo druge naloge iz pogodbe o sofinanciranju, ki se vežejo na izvajanje določil te pogodbe.

**VIII. DODATNA DOLOČILA**

1. člen

(uporaba in varstvo osebnih podatkov)

(1) Upravičenec je dolžan sprejeti postopke in ukrepe za zavarovanje osebnih podatkov udeleženca, in sicer na način, določen z zakonom, ki ureja varstvo osebnih podatkov in drugimi predpisi s tega področja.

(2) Upravičenec in ministrstvo se zavezujeta, da bosta vse osebne podatke skrbno varovala in jih uporabljala izključno za namene, določene v 79.d členu ZSV.

(3) Za varovanje osebnih podatkov v zvezi z izvajanjem programa je upravičenec odškodninsko odgovoren, morebitna zloraba podatkov pa lahko pomeni tudi kazensko odgovornost kršiteljev.

**IX. PREHODNE IN KONČNE DOLOČBE**

1. člen

(skrbniki pogodbe)

(1) S strani ministrstva je skrbnik pogodbe Ime in Priimek, s strani upravičenca pa Ime in Priimek.

(2) Pogodbena stranka je dolžna drugo pogodbeno stranko o spremembi skrbnika pogodbe pisno obvestiti v roku treh delovnih dni od spremembe. Sprememba skrbnika pogodbe začne veljati z dnem prejema dopisa druge pogodbene stranke.

1. člen

(reševanje sporov)

Pogodbene stranke bodo morebitne spore, ki bi nastali v zvezi z izvajanjem te pogodbe, reševale sporazumno. V primeru, da sporov ne bi mogle rešiti sporazumno, bo spor reševalo pristojno sodišče v Ljubljani.

1. člen

(veljavnost pogodbe)

(1) Ta pogodba stopi v veljavo z dnem podpisa vseh pogodbenih strank.

(2) Ta pogodba je napisana v treh enakih izvodih, od katerih prejme vsaka pogodbena stranka po en izvod.

|  |  |  |
| --- | --- | --- |
| V \_\_\_\_\_\_\_\_\_\_\_\_\_\_\_\_\_  Dne \_\_\_\_\_\_\_\_\_\_\_\_\_\_\_ | V \_\_\_\_\_\_\_\_\_\_\_\_\_\_\_\_\_  Dne \_\_\_\_\_\_\_\_\_\_\_\_\_\_\_ | V \_\_\_\_\_\_\_\_\_\_\_\_\_\_\_\_\_  Dne \_\_\_\_\_\_\_\_\_\_\_\_\_\_\_ |
| IME IN PRIIMEK UDELEŽENCA: | NAZIV UPRAVIČENCA: | Št. zadeve: \_\_\_\_\_\_\_\_\_  REPUBLIKA SLOVENIJA MINISTRSTVO ZA DELO, DRUŽINO, SOCIALNE ZADEVE IN ENAKE MOŽNOSTI |
| \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ | Po pooblastilu ministra št. 020-13/2020 z dne 30. 9. 2020.  mag. Valentina Vehovar  generalna direktorica |